കനിവിലൂടെ ഓണസമ്മാനവുമായി മുന് അധ്യാപിക തിരുവല്ല: പരസഹായം തേടുന്ന കിടപ്പുരോഗികള്ക്കു മഹാമാരിയുടെ കാലത്ത് ഓണസമ്മാനവുമായി മുന് അധ്യാപികയും കുടുംബവും. തിരുവല്ല പി. കൃഷ്ണപിള്ള ചാരിറ്റബിള് ട്രസ്റ്റിന്റെ ആഭിമുഖ്യത്തിലുള്ള കനിവ് പെയിന് ആന്ഡ് പാലിയേറ്റീവ് സൊസൈറ്റിയും 11 സോണല് കമ്മറ്റികളും സംയുക്തമായി ഓണസമ്മാനം നല്കുന്ന പദ്ധതിയുടെ ഭാഗമായാണു തിരുമൂലപുരം കളരിക്കല് വീട്ടില് വി.കെ. പങ്കജാക്ഷി കിടപ്പുരോഗികള്ക്ക് തുണയാകുന്നത്. ഇതിനായി ഒരു ലക്ഷം രൂപയുടെ ചെക്ക് സൊസൈറ്റിയുടെ രക്ഷാധികാരി കെ.പി. ഉദയഭാനുവിന് ടീച്ചര് കൈമാറി. കനിവ് പാലിയേറ്റീവ് ചെയര്മാന് ഫ്രാന്സിസ് വി. ആന്റണി, സെക്രട്ടറി എം. സി. അനീഷ് കുമാര്, സൊസൈറ്റി ഡയറക്ടര് ബോര്ഡ് അംഗം കെ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ബാലചന്ദ്രന്, തിരുവല്ല സൗത്ത് സോണല് രക്ഷാധികാരികളായ സി.എന്. രാജേഷ്, ജി. സനല്, ടി.എ റെജികുമാര്, ചെയര്മാന് ബോബന് പരുത്തിക്കാട്ടില്, കണ്വീനര് പി.എല് അരുണ്കുമാര് എന്നിവരും ഒപ്പമുണ്ടായിരുന്നു. ഇത് മൂന്നാം തവണയാണ് ചാരിറ്റി പ്രവര്ത്തനങ്ങള്ക്കായി പങ്കജാക്ഷി ടീച്ചര് തുക കൈമാറുന്നത്. 2018ലെ പ്രളയബാധിത സമയത്ത് അരലക്ഷം രൂപ മുഖ്യമന്ത്രിയുടെ പ്രളയ ഭൂരിതാശ്വാസ നിധിയിലേക്ക് നല്കിയിരുന്നു. 2020ല് മുഖ്യമന്ത്രിയുടെ കോവിഡ് പ്രതിരോധ പ്രവര്ത്തനങ്ങള്ക്കുള്ള ദുരിതാശ്വാസ നിധിയിലേക്ക് ഒരു ലക്ഷം രൂപയും നല്കിയിരുന്നു. തിരുമൂലപുരം എസ്.എന്.വി.എസ്. ഹൈസ്കൂള് അധ്യാപകനായിരുന്ന കളരിക്കല് പരേതനായ കെ.എന്. ഗംഗാധരപ്പണിക്കരുടെ ഭാര്യയാണ് തെങ്ങേലി ഗവ. എല്.പി. സ്കൂളില്നിന്നു ഹെഡ്മിസ്ട്രസായി വിരമിച്ച പങ്കജാക്ഷി ടീച്ചര്.